PRANEŠIMAS ŽINIASKLAIDAI  
2025 m. balandžio 18 d.

**Atostogos svetur: dažna klaida, dėl kurios permokate atsiskaitydami kortele**

**Atėjus pavasariui vis dažniau planuojame išvykas svetur. „Luminor“ banko kasdienės bankininkystės vadovė Aušrinė Mincienė primena – keliaujant į ne euro zonos šalis atsiskaitymo banko kortele metu verta pasirinkti vietinę valiutą. Priešingu atveju, galime keliais procentais permokėti net ir už nedidelį pirkinių krepšelį.**

**Kaip atsiskaityti esant užsienyje**

Viena dažniausių klaidų, kurią keliautojai daro atsiskaitydami užsienyje – pasirenka atsiskaityti eurais, kai terminalas ar bankomatas leidžia rinktis valiutą, pažymi ekspertė.

„Taip, atrodo, patogiau – juk sąskaitoje pinigus laikome eurais. Tačiau tokiu atveju valiutos konvertavimo mokesčius pritaiko vietinė finansų įstaiga, ir šie mokesčiai dažnai būna gerokai didesni (kartais net 2 ar daugiau kartų) nei Lietuvos bankų“, – sako „Luminor“ banko kasdienės bankininkystės vadovė.

Tad norint kelionėse neišlaidauti be reikalo, atsiskaitymų metu reikėtų visada rinktis vietinę šalies valiutą – taip valiutos konvertavimą atliks jūsų bankas Lietuvoje, kuris dažniausiai taiko mažesnius mokesčius.

**Ką dar svarbu žinoti prieš kelionę**

Planuojantiems kelionę, A. Mincienė turi ir papildomų patarimų.

„Pirmiausia, turėkite bent dvi banko sąskaitas. Viena, susieta su mokėjimo kortele, gali būti skirta kasdieniams atsiskaitymams, o kita – visam atostogų biudžetui. Taip bus saugiau, o jei prireiks, vienu paspaudimu galėsite papildyti pagrindinę sąskaitą“, – pataria ekspertė.

Pasak A. Mincienės, prieš vykstant naudinga pasidomėti atsiskaitymo ypatumais šalyje: ar čia vyrauja grynieji pinigai, ar atsiskaitymai banko kortelėmis. Bet kuriuo atveju, keliaujant pravartu su savimi turėti bent šiek tiek grynųjų bei iš anksto susižinoti, kur šalyje bus galima išsigryninti pinigų papildomai, jei tik prireiktų.

„Taip pat svarbu kelionėms rinktis tinkamą mokėjimo kortelę. Keliautojams itin patogi „Luminor Black“ mokėjimo kortelė, suteikianti kelionės draudimą tiek jos savininkui, tiek partneriui bei kartu keliaujantiems vaikams – moksleiviams ir studentams iki 24 metų“, – pažymi ekspertė.

Be to, atsiskaitant užsienyje itin svarbu pasirūpinti saugumu.

„Nelaikykite kortelės kartu su jos PIN kodu. Jei naudojate „Apple Pay“ ar „Google Pay“ – įsitikinkite, kad naudojate saugų autentifikacijos metodą. Ir visuomet būkite budrūs. Atsiskaitymai turėtų vykti tik jūsų akivaizdoje – niekada neleiskite kortelės išsinešti ar dėti į aparatus, kurių nematote“, – dėmesį atkreipia A. Mincienė.

Jei kortelę kelionės metu pametėte ar ji buvo pavogta – nedelsiant užblokuokite ją prisijungę prie interneto banko arba paskambinę savo bankui.

„Vykstant atostogauti norisi ramybės. Todėl iš anksto pasirūpinus keliomis pagrindinėmis detalėmis, galima išvengti tiek nereikalingų išlaidų, tiek streso netikėtose situacijose“, – pabrėžia A. Mincienė.

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Severa Augusta Lukošaitytė  
„Luminor“ komunikacijos projektų vadovė  
Tel.: +370 61143579  
el. p.: [severa.augusta.lukosaityte@luminorgroup.com](mailto:severa.augusta.lukosaityte@luminorgroup.com)